Quina temàtica explora aquest text?
Les festes de la Beata és una típica processó de Mallorca que se celebren la primera setmana de setembre a Santa Margalida. El motiu de la festa és la beatificació de sor Caterina Tomàs i Gallard, personatge venerat a Mallorca.L'inici de la festa consisteix amb l'ofrena floral al monument de la santa, situat a la plaça del poble, després hi ha la revetlla (que dura fins a la matinada del diumenge). El diumenge, dia de La Beata, el poble es desperta amb el renou dels picarols que porten els dimonis que corren pels carrers i després hi ha una missa. Cap a la tarda, les colles amb la vestimenta tradicional mallorquina van a recollir les gerres; les carrosses (cada una amb la seva respectiva beata) i els dimonis, emprenen la processó. Aquesta, té el seu inici al voltant de les vuit de la tarda i surt de l'església. Cada carrossa representa una escena de la vida de Sor Caterina Tomàs i van acompanyades de colles de xeremiers i bandes de música.
Entre carrosses, colles i la música, hi van parelles de pagesos portant gerres ansa per ansa, els dimonis van prenent-les-hi i les duen als dos o tres dimonis encarregats de trencar-les als peus de La Beata Major (representada per una al·lota del poble). La trencadissa consisteix que el dimoni fa voltes davant ella aguantant-se només damunt un peu, llavors la Beata alça la creu i el dimoni pega un bot en sec, i li trenca la gerra just davant els peus. Durant la processó la gent entona aquesta cançó
El text tracta sobre religió.